33α. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Δ. 30533 της 17 Απρ./10 Μαΐου  1974 (ΦΕΚ Β΄ 491) Περί καθορισμού νέων τιμών δαπάνης αγωγών δια τον υπολογισμόν δικαιωμάτων συνδέσεως μετά ιδιωτών μετά του δικτύου υπονόμων και νέων μέσων τιμών δαπανών εξωτερικών διακλαδώσεων. Έχοντες υπ’ όψει: 1.Τας διατάξεις του υπ’ αριθ. 2722/31.10./12.11. 1953 Ν.Δ/τος «περί τροποποιήσεως και συμπληρώσεως των διατάξεων των αφορωσών τον Οργανισμόν Αποχετεύσεως Πρωτευούσης. 2.Την υπ’ αριθ. Δ.30209/1.2.1973 απόφασιν δια της οποίας καθωρίσθησαν στοιχεία σχετικά με τον υπολογισμόν δικαιωμάτων συνδέσεως και δαπανών ανά μ.μ. αγωγών εξωτερικών διακλαδώσεων. 3.Την υπ’ αριθ. 261/1.4.1974 πράξιν του Συμβουλίου Δημοσίων Έργων. 4.Την υπ’ αριθ. 1547/10/19.2.1974 πράξιν του Δ.Σ. του Ο.Α.Π., αποφασίζομεν: Τροποποιούμεν την υπ’ αριθ. 30209/1.2.1973 απόφασιν, ως κάτωθι: α)Καθορίζομεν την τιμήν δαπάνης δια τον υπολογισμόν δικαιωμάτων συνδέσεως εις 1.656 δραχμάς ανά μ.μ., έναντι της ισχυούσης τοιαύτης εκ δραχ. 1.440 ανά μ.μ. β)Καθορίζομεν την τιμήν δαπάνης κατασκευής, εξωτερικών διακλαδώσεων δια μεν τας οδούς μετ’ ασφαλτικής επιστρώσεως εις 1.050 δραχμάς ανά μ.μ, δια δε τας οδούς άνευ ασφαλτικής επιστρώσεως εις 920 δραχμάς ανά μ.μ. έναντι των ισχυουσών τοιούτων εκ δραχ. 900 και 800 ανά μ.μ. αντιστοίχως. γ)Καθορίζομεν τιμήν δαπάνης δυσχερών εξωτερικών διακλαδώσεων ή διακλαδώσεων παλαιών δημοτικών αγωγών και ιδιωτικών τοιούτων εκτελουμένων απολογιστικώς εις δραχ. 1.725 ανά μ.μ. έναντι της ισχυούσης τοιαύτης εκ δραχ. 1.500 ανά μ.μ. Αι ανωτέρω τιμαί ισχύουσιν από 20.4.1974. Η παρούσα δημοσιευθήτω δια της Εφημερίδος της Κυβερνήσεως. 